I inglexi i xera pi interesadi a l'Uganda che al Kenya. La ferovia, parò, la xera tuta en Kenya, da Mombasa a Kisumu. Merci e pasegeri i vegnea embarcà a Kisumu par esar menà fin a Entebbe o altri porti longo el Lago Vitoria. EL completamento de la ferovia fin a Kampala el xera importante par lo svilupo de l'agricoltura. I novi metodi agricoli i xe stà subito resepidi da i capi, che gavea otenù el control de la tera dopo la caduta del Kabaka e de i altri re. En tel 1920 la colonia inglexe la gavea za ragiunto l'autosuficensa.